Крытыкі цяперашняга Пантыфіка, напісаў італьянскі ватыканіст Марка Паліці, які пракаментаваў кнігу на старонках „Il Fatto quotidiano”, прадстаўляюць яго як “мала-тэалагічнага”, у той час як асновай для яго слоў, наўмысна простых і зразумелых для шырокай аўдыторыі, з’яўляецца комплекснае мысленне. Гэта мысленне засяроджана на вырашэнні выклікаў, якія вялікія змены, звязаныя з секулярызацыяй, ставяць перад сённяшнім Касцёлам. Паліці лічыць, што Касцёл стаў у значнай ступені чужым для малодшых пакаленняў, якія спакойна і безканфліктна сыходзяць з плошчы, а Папа, як сейбіт, кідае насенне мыслення.